Na osnovu člana 223 stav 2 Zakona o planiranju prostora i izgradnji objekata ("Sl.list CG" br.64/17,44/18,63/18,82/20 i 86/22),, člana 58 stav 1 tačka 22 Zakona o lokalnoj samoupravi („Službeni list CG“, br. 2/18,34/19,38/20,50/22 i 84/22), člana 84 i 85 Statuta opštine Berane (“Sl.list”-opštinski propisi br.42/18) i člana 2 i 3 Odluke o lokalnim objekata od opšteg interesa (“Sl. list CG - opštinski propisi“, br. 41/21), Predsjednik opštine Berane, d o n o s i:

**O D L U K U**

**o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa –postrojenje za prečišćavanje pitke vode za Opštinu Berane na kat. parcelama br. 420/1 i 1165/3 i KO Lužac**

**Vrsta lokalnog objekta od opšteg interesa**

**Član 1**

Ovom Odlukom određuje se lokacija sa elementima urbanističko-tehničkih uslova za izgradnju lokalnog objekta od opšteg interesa – postrojenja za prečišćavanje pitke vode koji se planira na kat.parcelama br. 420/1 upisana u LN 31-izvod u svojini države ,1165/3 upisana u LN 692-prepis u svojini DOO “BENERGO”.

**Programski zadatak za izradu glavnog projekta**

**Član 2**

Donošenju predmetne Odluke o određivanju lokacije pristupilo se po zahtjevu Opštine Berane zavedenog pod br.01-018/22-2259/1 od 13.10.2022.g.

Pravni osnov za donošenje Odluke za izgradnju lokalnog objekta od opšteg interesa – postrojenja za prečišćavanje pitke vode sadržan je u:

-članu 223 stav 2 Zakona o planiranju prostora i izgradnji objekata, kojim je definisano da propisi jedinice lokalne samouprave, kojima se urađuju lokalni objekti od opšteg interesa, primjenjivaće se do donošenja Plana generalne regulacije Crne Gore u dijelu koji se odnosi između ostalog i na vodovodnu infrastrukturu.

-članu 58 stav 1 tačke 22 Zakona o lokalnoj samoupravi propisano je da predsjednik opštine vrši i druge poslove utvrđene Zakonom, Statutom i drugim aktima opštine.

Članom 84 i 85 Statuta opštine Berane precizirani su poslovi predsjednika Opštine, te da u vršenju poslova predsjednik Opštine donosi odluke, uputstva, pravilnike, naredbe, rješenja i zaključke.

-članom 2 stav 1 Odluke o lokalnim objekata od opšteg interesa kojim je propisano da “Lokalnim objektima od opšteg interesa tipa 1, u smislu ove odluke, smatraju se između ostalog objekti vodovodne infrastrukture

-članom 2 stav 2 Odluke o lokalnim objekata od opšteg interesa kojim je propisano da” Objekti tipa 1 mogu se graditi odnosno postavljati u obuhvatu Prostorno-urbanističkog plana opštine Berane.”

-članom 3 stav 2 Odluke o izgradnji lokalnih objekata od opšteg interesa kojom je propisano da lokaciju određuje odlukom predsjednik Opštine.

U skladu sa smjernicama PUP-a Berane definisani su elementi urbanističko-tehničkih uslova.

Glavni projekat lokalnog objekta od opšteg interesa izraditi u skladu sa ovom Odlukom.

Glavni projekat se izrađuje i reviduje na osnovu Odluke o lokaciji sa elementima urbanističko – tehničkih uslova, procedure definisane Zakonom o procjeni uticaja na životnu sredinu, uslova nadležog preduzeća za oblast hidrotehničke infrastrukture, elektro i drugih uslova utvrđenih posebnim propisima, u skladu sa odredbama važećeg Zakona, važećim tehničkim normativima, standardima i normama kvaliteta. Investitor propisuje projektni zadatak za izradu tehničke dokumentacije u skladu sa ovom Odlukom.

Projektovanje raditi u skladu sa tehničkim uslovima nadležnih službi

-Ministarstva kapitalnih investicija-uprava za saobraćaj **br. 04-10355/2 od 09.11.2022.god.**

- ''Vodovod i kanalizacija“ d.o.o., **br. 1321/1 od 14.11.2022.god.**

-lnstalacije projektovati u svemu prema vazećim propisima i normativima i za iste pribaviti saglasnost od nadležnih preduzeća.

U cilju zaštite, otkrivanja i sprječavanja opasnosti od prirodnih nepogoda, požara, tehničko-tehnoloških nesreća, hemijskih, bioloških, nuklearnih i radioloških kontaminacija, posljedica ratnog razaranja i terorizma, epidemija, epizootija, epifitotija i drugih nesreća, kao i spašavanja građana i materijalnih dobara ugroženih njihovim djelovanjem postupati u skladu sa Zakonom o zaštiti i spašavanju 13/07, 05/08, 86/09, 32/11, 54/16) i podzakonskim aktima koja proizlaze iz ovog zakona.

Obavezno je poštovanje svih zakonskih propisa, pravilnika, standarda i normativa i predviđenih za aseizmičko projektovanje i građenje objekata.

Aktivnosti od interesa za odbranu sprovoditi na osnovu Zakona o odbrani i podzakonskih akata koja proizlaze iz ovog zakona.

Mjere zaštite odnose se na: zemljište, vodu, vazduh, floru, faunu, ekosistem i posebno zaštitne objekte prirode. Mjere sprovoditi poštujući pozitivne zakonske propise. Pri izradi Glavnog projekta poštovati proceduru definisanu Zakonom o procjeni uticaja na životnu sredinu i mišljenjem Sekretarijata za komunalno-stambene poslove br. **16-322/22-131 od 21.10.2022.god.**

Ukoliko se prilikom izvođenja građevinskih i zemljanih radova bilo koje vrste na području zahvata naiđe na nalazište ili nalaze arheološkog značenja, prema članu 87 i članu 88. Zakona o zaštiti kulturnih dobara (Sl. list CG, br. 49/10, 40/11, 44/17, 18/19) pravno ili fizičko lice koje neposredno izvodi radove, dužno je prekinuti radove i o nalazu bez odgađanja obavijestiti Ministarstvo prosvjete, nauke, kulture i sporta i Upravu za zaštitu kulturnih dobara radi utvrđivanja daljeg postupka.

**Osnovni podaci o objektu**

**Član 3**

Postrojenje za prečišćavanje pitke vode koje se planira u zahvatu prostorne razrade PUP-a Berane, katastarska opština Lužac na kat.parcelama br. 420/1 upisana u LN 31-izvod , 1165/3 upisana u LN 692-prepis KO Lužac. Prilaz objektu je sa regionalnog puta preko susjedne katastarske parcele br. 1165/3 upisana u LN 692-izvod za koju je potrebno pribaviti pravo službenosti prolaza.

**Elementi urbanističko tehničkih uslova**

**Član 4**

Investitor je obavezan da pripremi i propiše programski zadatak za izradu tehničke dokumentacije za izgradnju objekta uz obavezno poštovanje Odluke sa elementima UTU-a.

Tehničku dokumentaciju uraditi u skladu sa odlukom i ovim uslovima, važećom tehničkom regulativom, uputstvima i standardima i u skladu sa Pravilnikom o načinu izrade i sadržini tehničke dokumentacije za građenje objekta (“Sl.list CG” br.44/18 i 43/19 ).

Na projektnu dokumentaciju potrebno je pribaviti saglasnosti utvrđene posebnim propisima koje se odnose na ovaj tip objekta .

Situaciju terena treba uraditi u odgovarajućoj razmjeri, na istoj treba prikazati objekat sa uređenjem terena, kao i prikaz katastarskih parcela u čijoj funkciji je predmetni objekat privrednog razvoja.

Materijalizaciju i tehničke karakteristike objekta odrediti projektnom dokumentacijom u skladu sa planiranom namjenom objekta.

Projektnu dokumentaciju, i reviziju tehničke dokumentacije uraditi u skladu sa Zakonom o planiranju prostora i izgradni objekata ("Službeni list Crne Gore", br. 64/17,44/18,63/18,82/20 i 86/22)

PUP-om Berane su predviđene sledeće smjernice:

**I POSTOJEĆE STANJE**

Na osnovu postojećeg tretmana vode, a koji se sastoji samo od postupka dezinfekcije hlorom, zaključuje se da je kvalitet sirove vode tokom većeg dijela godine veoma dobar sa mogućim bakteriološkim zagađenjem.

Međutim, promjene kvaliteta sirove vode su zavisne od hidroloških prilika i godišnjeg doba. Utvrđeno je da

mutnoća sirove vode varira u opsegu 0÷40 NTU.

Jedini parametar koji ne zadovoljava uslove pravilnika o ispravnosti vode za piće predstavlja mutnoća vode. Pored toga, primjetno je prisustvo organske materije u vodi za piće, pa izvjesno i u sirovoj vodi, a koje se ogleda preko parametra utroška KMnO4. PH vrijednost vode se kreće oko granice neutralne sredine, tj. ima vrijednost cca. 7.5, što treba uzeti u obzir ukoliko projektant predvidi postupak koagulacije budući da se dodatkom koagulanta smanjuje pH vrijednost. Ukoliko se dodatkom koagulanta pH vrijednost spusti ispod vrijednosti MDK, potrebno je predvidjeti dodatni tehnološki postupak povećanja pH vrijednosti pitke vode prije izlaza iz postrojenja.

**II BUDUĆE STANJE**

U skladu sa zahtevima projektnog zadatka postrojenje za prečišćavanje vode Merića vrelo treba da

obezbedi kapacitet od 200 l/s prečišćene vode.

Predviđena tehnologija treba da garantuje:

• mutnoću ispod 1 NTU u prečišćenoj vodi za sirovu vodu sa mutnoćom do 20 NTU.

• mikrobiološku ispravnost prečišćene vode

**III PLANIRANO STANJE I USLOVI ZA IZGRADNJU**

**3.6.3. Hidrotehnička infrastruktura**

***Snabdijevanje vodom***

Vodovod sa izvora Merića vrelo kapaciteta 170l/s sa kojeg se vodom snabdijevaju grad Berane, MZ Buče, MZ Lužac i MZ Dolac.

Za potrebe industrije urađeni su vodovodi:

* vodovod FPC sa zahvatom u rijeci Lim kapaciteta 1000l/s sa taložnicima u krugu fabrike koja je sada van funkcije
* vodovod fabrike kože „Polimka“ kapaciteta 20l/s iz aluviona Lima u krugu fabrike
* vodovod za kotlarnicu fabrike šper ploče kapaciteta 15l/s iz aluviona Lima u krugu fabrike „Polimka“

Za dobro snabdijevanje vodom Berana treba obezbijediti dovoljne količine vode za piće.

* Na kraju projektnog perioda predviđeno je 15450 stanovnika
* Specifična potrošnja stanovnika iznosi q=200l/st/dan
* Koeficijenti dnevne i časovne neravnomernosti iznosi k1=1.3 i k2=1.6.

Maksimalna dnevna potrošnja iznosi:

Qmax. dn. = 200x15450x1.3/86400=46.49l/s

Maksimalna časovna potrošnja iznosi:

Qmax. čas = 200x15450x1.3x1.6/86400=83.69l/s

Iz prethodnog se može vidjeti da je izvorište Merića vrelo sasvim dovoljno za snabdijevanje grada vodom za naredni period.

Azbestno cementne cijevi i cijevi malog profila zamijeniti odgovarajućim. Tamo gdje nije izgrađena vodovodna mreža predviđena je njena gradnja.

**-S obzirom da se u proteklih par godina pojavilo zamućivanje vode sa postojećeg izvorišta javila se i potreba za postavljanjem postrojenja za prečišćavanje pitke vode**

-Pri izvođenju radova preduzeti sve potrebne mjere zaštite radnika, građana i vozila, a zaštitnim mjerama omogućiti odvajanje pješačkog i motornog saobraćaja.

-Investitori su dužni da obezbijede projektnu dokumentaciju za izvođenje sistema za prečišćavanje pitke vode, kao i da obezbijede tehničku kontrolu tih projekata. Investitori su dužni da obezbijede potrebnu dokumentaciju za izdavanje građevinske dozvole kao i stručni nadzor nad izvođenjem radova. Nakon završetka radova, investitor je dužan zahtijevati vršenje tehničkog pregleda i nakon njega podneti zahtjev za izdavanje upotrebne dozvole.

**Prirodni uslovi**

- Za predmetne proračune koristiti podatke Hidrometeorološkog zavoda o klimatskim i hidrološkim karakteristikama u zoni predmetne lokacije.

1. Stepen seizmičkog intenziteta VIII (osmi)
2. koeficijent seizmičkog intenziteta Ks 0.079 – 0.090
3. koeficijent dinamičnosti Kd 1.0Kd 0.7/T 0.47
4. ubrzanje tla Qmax (q) 0.283

- Padavine su dosta ravnomerno raspoređene.

- Najčešći vetrovi su severozapadni (90%), jugozapadni (8.7%) i južni (6%).

- Nosivost terena u kotlini je vrlo neujednačen, kako zbog geološke, tako i hidrološke situacije, ali se ipak kreće u granicama relativno povoljnim za građevinske aktivnosti od 1.5 – 4kg/cm2. Najmanje su nosivi glinoviti tereni, sa šljunkom i pijeskom (1.5 – 2kg/cm2 ),

- Prostor prve terase koji obuhvata i predmetni prostor je izložen riziku od plavljenja, a obale procesima erozije.

**Grafički prikaz lokacije na katastarskoj podlozi**

**Član 5**

Sastavni dio ove odluke je grafički prikaz lokacije na katastarskoj podlozi urađenoj od strane ovlašćene geodetske organizacije.

**Objavljivanje Odluke**

**Član 6**

Ova odluka objaviće se na web sajtu Opštine Berane

**Stupanje na snagu**

**Član 7**

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 01-018-

Berane,16.11.2022. godine OPŠTINA BERANE

PREDSJEDNIK OPŠTINE

Vuko Todorović